Proljetni soneti (Ćatić)/V
<s><poem>
Sjedimo ovdje u zelenu travu
Pod bagren med što struji mu s behara:
Na moja prsa sad nasloni glavu -
Uživaj usred ovog bajnog čara -</s>

<s>Ruku mi pruži, nek iz njena dlana
U žile moje tvoja mladost struji,
K'o slatka pjesma sa kićenih grana
Štono je poju umilni slavuji.</s>

<s>I u mom srcu slavuji se roje...</s><s>O, pogledaj me, sevdisanje moje,
Očima svojim cjelivaj mi oči!</s>

<s>Ah! tvoje oči jezerca su blaga,
Puna svjetlosti, života i moći -
U njima s' kupa moja ljubav naga...</poem></s>

<s>Musa Ćazim Ćatić</s>

